Bihar News In Hindi : Buxar News - youth riding bike falls due to ballast on road head injury due to helmet breakdown condition serious | सड़क पर गिट्‌टी के कारण बाइक सवार युवक गिरा, हेलमेट टूटने से सिर में चोट, हालत गंभीर - buxar News,बक्सर न्यूज़,बक्सर समाचार
Buxar News youth riding bike falls due to ballast on road head injury due to helmet breakdown condition serious
सड़क पर गिट्‌टी के कारण बाइक सवार युवक गिरा, हेलमेट टूटने से सिर में चोट, हालत गंभीर
Buxar News - सड़क किनारे रखी गिट्‌टी के कारण शुक्रवार की अल सुबह इटाढ़ी के हुकहां में बाइक दुर्घटनाग्रस्त होने के कारण एक युवक...
सड़क किनारे रखी गिट्‌टी के कारण शुक्रवार की अल सुबह इटाढ़ी के हुकहां में बाइक दुर्घटनाग्रस्त होने के कारण एक युवक बुरी तरह जख्मी हाे गया। जिसे स्थानीय लोगों ने इलाज के लिए पीएचसी में भर्ती कराया। दुर्घटना में युवक के सिर में गंभीर चोट आई थी और उसके मुंह से खून निकल रहा था। युवक की गंभीर स्थिति को देखते हुए उसे सदर अस्पताल लाया गया। लेकिन, यहां से भी उसे बनारस रेफर कर दिया गया। पारिवारिक सूत्रों के अनुसार युवक अब तक कोमा में है। घटना के संबंध में बताया जाता है कि बैरी निवासी स्व. मदन तिवारी के बेटे राहुल तिवारी अल सुबह अपने गांव से बक्सर आ रहा था। लेकिन, हुकहां में सड़क पर गिराए गिट्‌टी के कारण उसकी बाइक फिसल गई। जिसके कारण उसका हेलमेट खुल गया और उसके सिर में गंभीर चोट आने से वह बेहोश हो गया।
राहगीरों ने पहुंचाया अस्पताल, डॉक्टरों ने कर दिया वाराणसी रेफर
थोड़ी देर बाद जब स्थानीय लोग उस मार्ग से गुजरे, तो वह राहुल को इलाज के लिए रेफरल अस्पताल ले गए। जहां डॉक्टरों ने उसे बक्सर रेफर कर दिया। इस बीच किसी ने राहुल के परिजनों काे सूचना दे दी। परिजन आननफानन में अस्पताल पहुंचे और राहुल को लेकर बक्सर पहुंचे। सदर अस्पताल पहुंचते ही इमरजेंसी वार्ड में भर्ती कराया। लेकिन, उसकी गंभीर स्थिति को देखते हुए उसे बनारस रेफर कर दिया गया। खबर लिखे जाने तक वह कोमा में था। डॉक्टरों का कहना था दुर्घटना में उसके छाती में गंभीर चोट आई है।
बक्सर आकर युवाओं को दौड़ने का देता था प्रशिक्षण
राहुल इटाढ़ी में फिजियोथरेपी कर परिवार चलाता था। इसके अलावा वह बक्सर जिले के युवाओं को दौड़ का प्रशिक्षण देता था। अब उसके प्रशिक्षण की बदौलत तीन दर्जन से अधिक युवाओं ने नौकरी प्राप्त कर लिया था। वहीं, पिता के स्वर्गवास के बाद परिवार की सारी जिम्मेदारी उसपर थी। घटना के संबंध में स्थानीय लोगों ने बताया कि राहुल प्रतिदिन बक्सर जाता था। सुबह तीन बजे किसी ने वहां गिट्‌टी गिरा दी। अंधेरा होने के कारण वह गिट्‌टी की टाल को नहीं देख सका और उसमें जा टकराया। जिससे यह घटना घटी। घटना के बाद उसकी मां मीरा देवी का रो-रोकर बुरा हाल हो रहा था। जिन्हें परिजन बार-बार समझा-बुझाकर शांत करा रहे थे। लेकिन, कलेजे के टुकड़े को इस स्थिति में देख मां अपनी जज्बातों को रोक नहीं पा रही थी।
इटाढ़ी रोड में सड़क किनारे रखा गया गिट्टी और इनसेट घायल राहुल।